recursal/SuperWikiNEXT-32B huggingface dataset:
கனா மக்மால்பஃப்
**கனா மக்மால்பஃப்** (Hana Makhmalbaf) ஈரானைச் சேர்ந்த திரைப்பட இயக்குனர். இவர் செப்டம்பர் மாதம் 3 ஆம் தேதி 1988 ஆம் ஆண்டு பிறந்தார்.

குடும்பம்
---------

இவர் ஈரானின் திரைப்பட இயக்குனர் மோசன் மக்மால்பஃபின் மகளும் ஈரானிய இயக்குனர் சமீரா மக்மால்பஃபின்ன் தங்கையும் ஆவார்.

திரைப்பட வாழ்க்கை
-----------------

இவரின் முதல் குறும்படமான *ஜாய் ஆப் மேட்னஸ்* (Joy of Madness) 2003 ஆம் ஆண்டில் வெளியானது. இத்திரைப்படமானது இவரது சகோதரி சமீரா மக்மால்பஃப் இயக்கிய அட் பைவ் இன் தி ஆப்டர்நூன் திரைப்பட உருவாக்கம் பற்றியது. இவரது இளவயது காரணமாக இத்தாலியின் விதிகளின்படி இத்திரைப்படம் வெனிஸ் திரைப்பட விழாவில் பங்கு இயலவில்லை.

படைப்புகள்
----------

* *ஜாய் ஆப் மேட்னஸ்* (Joy of Madness)
* *புத்தா கொலாப்ஸ்டு அவுட் ஆப் ஷேம்* (Buddha Collapsed out of Shame)

விருதுகள்
---------

இவரது முதல் திரைப்படமான *புத்தா கொலாப்ஸ்டு அவுட் ஆப் ஷேம்* (Buddha Collapsed out of Shame) 2007 ஆம் ஆண்டு கனடாவில் விருது பெற்றது. மேலும் இத்திரைப்படத்திற்கு ஸ்பெயினில் நடந்த சான் செபாஸ்டியன் சர்வதேசத் திரைப்பட விழாவில் இரண்டு விருதுகள் கிடைத்தது.
இவரது இரண்டாவது திரைப்படமான *க்ரீன் டேஸ்* (Green Days) ரொறன்ரோ திரைப்பட விழாவில் திரையிடப்பட்டது.
**நட்பே துணை** (Natpe Thunai) என்பது ஒரு இந்திய தமிழ்த் திரைப்படம் ஆகும். இத்திரைப்படத்தை அறிமுக இயக்குநரான பார்த்திபன் தேசிங்கு இயக்கியுள்ளார். இத்திரைப்படத்தின் கதை, திரைக்கதை, வசனம் ஸ்ரீகாந்த் வாஸ்ரப் மற்றும் தேவேஸ் ஜெயச்சந்திரன் ஆகியோரால் எழுதப்பட்டுள்ளது. இத்திரைப்படத்தை சுந்தர் சி மற்றும் குஷ்பு தயாரித்துள்ளனர். இப்படத்திற்கு அரவிந்த் சிங் ஒளிப்பதிவு செய்துள்ளார். ஹிப்ஹாப் தமிழா ஆதி இசையமைத்துள்ளார். பென்னி ஆலிவர் படத்தொகுப்பினைச் செய்துள்ளார்.

இத்திரைப்படத்தின் முன்னணி கதாபாத்திரத்தில் ஹிப்ஹாப் தமிழா ஆதி நடித்துள்ளார். அனகா, ஷா ரா, கரு. பழனியப்பன், பாண்டியராஜன், ஹரிஷ் உத்தமன் ஆகியோரும் முக்கிய கதாபாத்திரங்களில் நடித்துள்ளனர். இத்திரைப்படம் 2019 ஆம் ஆண்டு ஏப்ரல் 4 ஆம் நாள் திரைக்கு வந்துள்ளது.

நடிப்பு
-------

* பிரபாகரனாக ஹிப்ஹாப் தமிழா ஆதி
* அனகா
* அமைச்சர் அரிச்சந்திரனாக கரு பழனியப்பன்
* கெளசல்யா
* ஆர். ஜே. விக்னேஷ்காந்த்
* பாண்டியராஜன்
* ஹரிஷ் உத்தமன்
* 'எரும சாணி' விஜய்
* அஜய் கோஷ்
* வினோத் குமார்
* குகன் பிரகாஷ்
* சுட்டி அரவிந்த்
* 'புட் சட்னி' ராஜ் மோகன்
* 'பழைய ஜோக்' தங்கதுரை
* 'டெம்பிள் மங்கீஸ்' ஷா ரா
* அஷ்வின் ஜெரோம்

கதைக்களம்
---------

ஹாக்கி விளையாட்டினை மையமான வைத்து கதை சொல்லப்பட்டிருக்கிறது. உலக நாடுகளால் தடை செய்யப்பட்ட மருந்து நிறுவனத்தை இந்தியாவில் தொடங்க அரசியல்வாதியாக வரும் கரு பழனியப்பன் முயற்சிக்கிறார். அந்த மருந்து தயாரிக்கும் நிறுவனம் தங்களது நிறுவனத்திற்கு ஹாக்கி மைதானத்தைத் தேர்ந்தெடுக்கிறார்கள். பயிற்சியாளராக இருக்கும் ஹரிஷ் உத்தமன் அந்த மைதானம் தங்கள் கையை விட்டுப் போய் விடக்கூடாது என நினைக்கிறார். தேசிய அளவிலான போட்டியில் வெற்றி பெற்றால் அந்த மைதானத்தைத் தங்கள் வசம் வைத்துக்கொள்ளலாம் என்பதால் அந்தப் போட்டியில் கலந்து கொண்டு வெற்றி பெற பயிற்சியாளர் முயற்சிக்கிறார். கதாநாயகன் ஆதியிடம் ஹாக்கி விளையாட்டில் உள்ள திறமையை தேசிய அளவிலான போட்டியில் பயன்படுத்திக் கொள்ள நினைக்கிறார். ஆதி முதலில் இதற்கு மறுக்கிறார். கரு பழனியப்பன் மருந்து நிறுவனத்திற்காக மைதானத்தை கையகப்படுத்தினாரா? பயிற்சியாளரும், ஹாக்கி விளையாட்டு வீரர்களும் தங்கள் வெற்றியால் மைதானத்தைத் தக்க வைத்துக் கொண்டனரா? என்பதை திரைக்கதை சொல்கிறது.

இசை மற்றும் பாடல்கள்
--------------------

இத்திரைப்படத்திற்கான பின்னணி இசை மற்றும் பாடல்களுக்கான இசை ஹிப்ஹாப் தமிழா ஆதி செய்துள்ளார்.

|  |  |
| --- | --- |
| பாடல்கள் பட்டியல் |  |
| # | பாடல் | பாடகர்(கள்) | நீளம் |  |
| 1. | "கேரளா பாடல்"   | ஹிப்ஹாப் தமிழா | 3:57 |
| 2. | "சிங்கிள் பசங்க"   | கா கா பாலசந்தர், கானா உலகம் தாரணி, அறிவு | 3:44 |
| 3. | "ஆத்தாடி"   | ஹிப்ஹாப் தமிழா மற்றும் வி.எம். மகாலிங்கம் | 3:27 |
| 4. | "பள்ளிக்கூடம்"   | சஞ்சித் எக்டே | 3:04 |
| 5. | "வீதிக்கோர் ஜாதி"   | ஹிப்ஹாப் தமிழா, அறிவு, சொல்லிசை செல்வந்தர் மற்றும் சஞ்சித் எக்டே | 2:41 |
| 6. | "முரட்டு சிங்கிள்"   | சத்யபிரகாஷ் மற்றும் ஹிப்ஹாப் தமிழா | 3:06 |
| 7. | "வேங்கமவன்"   | ஹிப்ஹாப் தமிழா மற்றும் சின்னப்பொண்ணு | 3:37 |
| 8. | "மதம் மதம்"   | ஹிப்ஹாப் தமிழா | 4:19 |
| **மொத்த நீளம்:** | **27:55** |  |

மேற்கோள்கள்
-----------

1. ↑  "நட்பே துணை". Tamil filmbeat. 3 ஏப்ரல் 2019 அன்று பார்க்கப்பட்டது.
2. ↑  "நட்பே துணை". மாலை மலர். 4 ஏப்ரல் 2019. 4 ஏப்ரல் 2019 அன்று பார்க்கப்பட்டது.
**கான்பூர் மின்சார வழங்கல் நிறுவனம்** (*Kanpur Electricity Supply Company*) இந்தியாவின் உத்தரப் பிரதேச மாநிலத்திலுள்ள கான்பூரில் அமைந்துள்ள ஒரு மின்சார நிறுவனம் ஆகும். முன்னதாக இந்நிறுவனம் கான்பூர் மின்சார வழங்கல் ஆணையம் என்று அழைக்கப்பட்டது. உத்தரப் பிரதேச மின்சார ஆணைய நிறுவனத்தின் ஒரு பகுதியாக உத்தரப் பிரதேச அரசு நிறுவனம் இதை 2000 ஆம் ஆண்டு சனவரி மாதம் 14 ஆம் தேதியன்று உருவாக்கியது. கான்பூர் நகராட்சி ஆணையத்தின் கீழ் உள்ள முழுப் பகுதிக்கும் இந்நிறுவனம் மின்சாரம் வழங்குகிறது.

கான்பூர் நகரத்தில் மின்சாரம் வழங்கவும், மின்சாரத்தை மொத்தமாக வழங்குவதற்கும் கான்பூர் மின்சார விநியோக நிறுவனம் பொறுப்பாகும். 427,158 எண்ணிக்கைக்கும் மேற்பட்ட நுகர்வோருக்கு இந்நிறுவனம் மின்சாரம் வழங்குகிறது. சுமார் 350,000 உள்நாட்டு நுகர்வோர், 73 ஆயிரம் வணிகர்கள் உட்பட சிறிய, நடுத்தர, பெரிய மற்றும் கனரக மின் இணைப்புகள் உட்பட 8 ஆயிரம் பேர் இந்நுகர்வோர் பட்டியலில் அடங்குவர். 33/6.6 கிலோவாட்டு அளவிலான 61 மின் துணை நிலையங்கள், 11 கிலோவாட்டு அளவிலான 333 ஊட்டு நிறுவனங்கள் மற்றும் பல்வேறு நிலைகளில் 3000 எண்ணிக்கைக்கும் மேற்பட்ட வழங்கு மின்மாற்றிகளை அடிப்படையாகக் கொண்ட வலைப்பின்னல் மூலம் அனைத்து நுகர்வோருக்கும் இந்நிறுவனம் மின்சாரத்தை அளிக்கிறது. தற்போது சௌமியா அகர்வால் கான்பூர் மின்சார வழங்கல் நிறுவனத்தின் நிர்வாக இயக்குநராக உள்ளார்.

மேற்கோள்கள்
-----------

1. ↑  "Citizens sweat due to unscheduled power cuts". *தி டைம்ஸ் ஆஃப் இந்தியா*. 27 August 2014. 2014-08-30 அன்று பார்க்கப்பட்டது.
2. ↑  "Power supply to remain suspended in many areas". *The Times of India*. 2 July 2014. 2014-08-30 அன்று பார்க்கப்பட்டது.
3. 1 2  "About us". 25 June 2014 அன்று மூலம் பரணிடப்பட்டது. 2014-08-30 அன்று பார்க்கப்பட்டது.

புற இணைப்புகள்
--------------

* Official website பரணிடப்பட்டது 2022-07-15 at the வந்தவழி இயந்திரம்
ஜேடபிள்யூ மார்ரியோட் குழுவினால் மும்பையில் **ஜே டபிள்யூ மார்ரியோட் மும்பை** (*JW Marriott Mumbai*) அமைக்கப்பட்டது. இது இந்தியாவின் மும்பையில் அமைந்துள்ளது. ஜேடபிள்யூ மார்ரியோட் என்பவரால் நிறுவப்பட்டது. ரஹேஜா விருந்தோம்பல் இந்த ஹோட்டலின் இணைச்சொந்தக்காரராக "ரஹேஜா விருந்தோம்பல்" உள்ளது.

இந்தியாவில் அமைக்கப்பட்ட மார்ரியோட் குழுவின் ஹோட்டல்களில், முதல் ஹோட்டல் இதுதான். திருமணச் சேவைகளுக்காவும் பயன்படுத்தப்படுகிறது. இந்தி நடிகர்கள் மற்றும் நடிகைகளிடம் மிகவும் பிரபலமான இரவுநேரக் கூடுமிடமாக இந்த ஹோட்டலின் ‘எனிக்மா’ என்றழைக்கப்படும் இரவுநேர விடுதி உள்ளது. இவை தவிர மேலும் பல வசதிகளையும் இங்கு விருந்தினர்களுக்குச் செய்து கொடுக்கப்படுகிறது.

இதர விவரங்கள்
-------------

மார்ரியோட் மும்பை ஹோட்டல் ஜனவரி 2002 இல் திறக்கப்பட்டது. மார்ரியோட் மும்பை ஹோட்டலில் மொத்தம் 356 அறைகள் உள்ளன. சூட் அறைகள் 29, உணவகங்கள் 5 மற்றும் வாகனங்கள் நிறுத்தும் வசதியும் உள்ளது.

மார்ரியோட் குழுவினால் இந்தியாவில் அமைக்கப்பட்ட பிற ஹோட்டல்கள்
-------------------------------------------------------------

1. கோர்ட்யார்ட் மார்ரியோட் ஆக்ரா
2. கோர்ட்யார்ட் அஹமதாபாத்
3. த ரிட்ஸ்-கார்ல்டன், பெங்களூர்
4. ஜேடபிள்யூ மார்ரியோட் ஹோட்டல் பெங்களூர்
5. பெங்களூர் மார்ரியோட் ஹோட்டல் வைட்ஃபீல்டு
6. ஃபஏர்ஃபீல்டு மார்ரியோட் பெங்களூர் ராஜாஜிநகர்
7. கோர்ட்யார்ட் போபால்
8. கோர்ட்யார்ட் பிலஸ்பூர்
9. ஜேடபிள்யூ மார்ரியோட் ஹோட்டல் சண்டிகர்
10. கோர்ட்யார்ட் சென்னை
11. கோர்ட்யார்ட் குர்கான்
12. ஹைதராபாத் மார்ரியோட் ஹோட்டல் மற்றும் மாநாட்டு மையம்
13. கோர்ட்யார்ட் ஹைதராபாத்
14. ஜெய்பூர் மார்ரியோட் ஹோட்டல்
15. கொச்சி மார்ரியோட் ஹோட்டல்
16. கோர்ட்யார்ட் கொச்சி விமான நிலையம்
17. ஜேடபிள்யூ மார்ரியோட் ஹோட்டல் மும்பை
18. ஜேடபிள்யூ மார்ரியோட் மும்பை சாஹர்
19. மறுமலர்ச்சி மும்பை மாநாட்டு மைய ஹோட்டல்
20. கோர்ட்யார்ட் மும்பை சர்வதேச விமான நிலையம்
21. ஏரிப்புற குடில்கள், மும்பை
22. ஜேடபிள்யூ மார்ரியோட் ஹோட்டல் புதுடெல்லி ஏரோசிட்டி
23. கோவா மார்ரியோட் ரிசோர்ட் மற்றும் ஸ்பா
24. ஜேடபிள்யூ மார்ரியோட் ஹோட்டல் புனே
25. கோர்ட்யார்ட் புனே சகன்
26. கோர்ட்யார்ட் புனே நகர மையம்
27. கோர்ட்யார்ட் புனே ஹிஞ்சேவடி
28. JW மார்ரியோட் முசூரி வால்நட் க்ரூவ் ரிசோர்ட் மற்றும் ஸ்பா

இருப்பிடம்
----------

JW மார்ரியோட் மும்பை ஜுஹூ கடற்கரையில் அமைந்துள்ளது. விமான நிலையத்திற்கு மிகவும் அருகாமையில் அமைந்துள்ளது. ஹோட்டலில் இருந்து, வெர்சோவா கடற்கரை 5 கிலோ மீட்டர் தொலைவிலும், இளவரசர் வால்ஸ் அருங்காட்சியகம் 5 கிலோ மீட்டர் தொலைவிலும் அமைந்துள்ளது. எலிபென்டா குகைகள் மற்றும் இந்தியாவின் நுழைவு வாயில் 27 கிலோ மீட்டர் தொலைவிலும், ராணியின் கழுத்துமாலை, சித்திவிநாயகர் கோவில் 15 கிலோ மீட்டர் தொலைவிலும் மற்றும் ஹாஜி அலி மசூதி 15 கிலோ மீட்டர் தொலைவிலும் அமைந்துள்ளது. இந்த ஹோட்டலில் தங்கியிருக்கும் காலத்தில் இந்த இடங்களை சுற்றிப் பார்க்கலாம்.

போக்குவரத்து
------------

JW மார்ரியோட் மும்பை ஹோட்டலுக்கு அருகிலுள்ள போக்குவரத்து வசதிகள்:

* மும்பை விமான நிலையம் – சுமார் 9 கிலோ மீட்டர்
* மும்பை ரயில் நிலையம் – சுமார் 5 கிலோ மீட்டர்

குறிப்புகள்
-----------

1. ↑  "MUMBAI". Quan Spa. 2011-12-14. 2015-10-18 அன்று மூலம் பரணிடப்பட்டது.
2. ↑  "India Hotels". marriott.
3. ↑  "JW Marriott Hotel Mumbai". cleartrip.
4. ↑  "Elephanta Caves". maharashtratourism. 2015-03-03 அன்று மூலம் பரணிடப்பட்டது.
5. ↑  "Haji Ali Mosque". hajialidargah.
6. ↑  "Mumbai Airport". csia. 2011-11-15 அன்று மூலம் பரணிடப்பட்டது.
குசான மன்னன் இரண்டாம் கனிஷ்கரின் தங்க நாணயம் மன்னன் மற்றும் இறைவன் சிவன் உருவ வார்ப்புடன்  (200–220)
சாகி மன்னன் கின்காலா என்பவரால் நிர்மாணிக்கப்பட்ட தர்காபிர் ரத்தன்நாத் (கர்டேஜ்) எனும் இடத்தில் உள்ள ஐந்தாம் நூற்றாண்டைச்சேர்ந்த விநாயகர் 
**காபுல் நகரமானது மகா இந்து சாஹி மன்னர்களின் தலைநகரமாக இருந்தது.** அக்காலகட்டத்தில் ஆப்கன் வேத கலாச்சாரத்தின் மையமாக விளங்கியது. அந்த காலகட்டத்தில் பல இந்துக்கோவில்களை ஆப்கானிஸ்தான் கொண்டிருந்தது. பல்வேறு கிளர்ச்சிக்கு மத்தியிலும் இன்னும் சில கோவில்கள் அங்கே இருக்கிறது..

காபுலில் உள்ள இந்துக்கோவில்களின் பட்டியல்
-----------------------------------------

காபுலில் பல இந்துக்கோவில்கள் உள்ளன :

* ஆசமை இந்துக்கோவில். ஆப்கன் தலைநகருரிலுள்ள கோ -அய்-அசமை எனும்  மலையின் அடிவார பகுதியில் அமைந்துள்ளது. மலையின் உச்சியில் ஆஷா எனும் பெண் கடவுள் ஆதிகாலம் தொட்டு இதுநாள் வரை இருப்பதாக நம்பப்படுகிறது. இந்தகடவுளின் பெயராலேயே இம்மலைக்கு ஆசமை என பெயரிடப்பட்டுள்ளது. இங்கு அணையா சுடர் பல நூற்றாண்டுகளாக எரிந்து வருகிறது. காபுலில் இந்தக்கோவிலும் அணையா விளக்கும் பல்வேறு முரண்களுக்கிடையேயும் இன்றும் நீடிப்பதோடு,ஆப்கனை ஆண்ட இந்து சாகி மன்னர்களை நினைவுகூறச்செய்கிறது. இக்கோவிலின் புகழையடுத்து  நியூ யார்க், லண்டன், பரிதாபாத், ஃபிரான்க்பெஃர்ட், அம்ஸ்டர்டாம்  ஆகிய இடங்களிலும் இக்கோவில் அமைந்துள்ளது.
* பாபா ஜோதி சொரூப் மந்திர் , தர்வாஜா லாகூரி
* பைரோ மந்திர் , சோர் பஜார்
* குரு ஹரி ராய் குருத்துவாரா ,சோர் பஜார்
* மங்கல்வார் மந்திர் , சோர் பஜார்

கந்தாரிலுள்ள இந்துக்கோவில்கள்
-----------------------------

கந்தகாரில் , ஷிகார்புரி பஜார் , காபுலி பஜார்  and ஜம்பீர் சஹீப் (சர்பூஜா அருகில் ) தேவி - துவாரா (தன் அருகில் ) ஆகிய இடங்களில் இந்துகோவில்கள் இருந்தன.

ஆப்கானிஸ்தானின் இதர நகரங்களில் இந்துகோவில்கள்
---------------------------------------------

காஸ்மா சாஹிப் ,சுல்தான்பூர் , ஜலாலாலாபாத்,கஜினி ,ஹெல்மான்ட் (லஷ்கர்க்கா) ஆகிய இடங்களில் இந்துக்கோவில்கள் மற்றும் சீக்கிய வழிபாட்டு குருத்துவாராக்கள்அமைந்திருந்தன.

ஆப்கானிய இந்துக்கள்
-------------------

ஆப்கனில் வாழும் இந்துக்கள் மொஹ்யல்ஸ் காட்ரிஸ்  மற்றும் ஆரோராஸ் , ஆகிய இனக்குழுக்களாக உள்ளனர். அது மட்டுமின்றி பாட்டியா மற்றும் பிராமின்  ஆகியோரும் அங்கே வசிக்கின்றனர்.

இதையும் பார்க்க
---------------

* ஆப்கனில் இந்துமதம்
* ஆப்கனில் இசுலாமிற்கு முந்திய இந்து மதம் மற்றும் புத்த பண்பாடு
* உலகம் முழுவதும் உள்ள இந்துக்கோவில்களின் பட்டியல்

மேற்கோள்கள்
-----------

1. ↑  Hindu Castes and Sects, by Jogendra Nath Bhattacharya, Published by Editors Indian, Calcutta, 1968- page 470.

வெளி இணைப்புகள்
---------------

* ஆப்கனின் இந்து மற்றும் சீக்கிய கோவில்கள்
* அசாமை,காபுல்
**நட்சன் எண்** (*Knudsen number*-'Kn') என்பதொரு பரிமாணமற்ற எண்ணாகும். இது ஒரு மூலக்கூறின் சராசரி மோதலிடைத் தொலைவுக்கும் எடுத்துக்கொள்ளப்படும் ஏதேனுமொரு அளவீட்டுக்குமுள்ள (உதாரணமாக, பாய்மத்திலிருக்கும் ஒரு பொருளின் ஆரம்) விகிதமாகும். டென்மார்க்கைச் சேர்ந்த இயற்பியலாளரான *மார்டின் நட்சன்* (1871-1949) என்பாரின் பெயரில் இது வழங்கப்படுகிறது.

வரையறை
------

நட்சன் எண் பரிமாணமற்ற எண்ணாகும். அது கீழ்வருமாறு வரையறுக்கப்படுகிறது:

{\displaystyle {\mathit {Kn}}={\frac {\lambda }{L}}}
இங்கு,

* {\displaystyle \lambda } = சராசரி மோதலிடைத் தூரம் [L1]
* {\displaystyle L} = எடுத்துக்கொள்ளப்படும் அளவீட்டு நீளம்[L1].

ஒரு நல்லியல்பு வளிமத்துக்கு சராசரி மோதலிடைத் தூரத்தை எளிதில் கணக்கிடலாம். எனவே,

{\displaystyle {\mathit {Kn}}={\frac {k\_{B}T}{{\sqrt {2}}\pi \sigma ^{2}pL}}}
இங்கு,

* {\displaystyle k\_{B}} என்பது போல்ட்சுமேன் மாறிலி (1.3806504(24) × 10−23 J/K in SI units), [M1 L2 T−2 θ−1]
* {\displaystyle T} என்பது வெப்பயியக்கவியல் வெப்பநிலை, [θ1]
* {\displaystyle \sigma } என்பது துகள் விட்டம், [L1]
* {\displaystyle p} என்பது மொத்த அழுத்தம், [M1 L−1 T−2].

வளிமண்டலத்தில் துகள் இயக்கவியலுக்கு, மற்றும் திட்ட வெப்ப அழுத்த அனுமானத்தில், அதாவது 25 °C மற்றும் 1 atm, {\displaystyle \lambda } ≈ 8 × 10−8 m.
**ஜே. ஹேமச்சந்திரன்** (*J. Hemachandran*; நவம்பர் 10, 1932 - பிப்ரவரி 8, 2008) ஒரு இந்திய அரசியல்வாதி மற்றும் தொழிற்சங்கவாதி ஆவார். தமிழ்நாட்டில் இந்தியப் பொதுவுடமைக் கட்சியின் (மார்க்சிசம்) முன்னணி ஆளுமையாக இருந்தார். 1980, 1984, 1989 மற்றும் 2001இல் திருவட்டாறு தொகுதியில் இருந்து தமிழ்நாடு சட்டப் பேரவைக்குத் தேர்ந்தெடுக்கப்பட்டார். அவர் சட்டமன்றத்தில் சிபிஐ (எம்) குழுவின் தலைவராக பணியாற்றினார்.

பின்னணி
-------

திருவனந்தபுரத்தில் தனது கல்லூரிக் காலத்தில், ஜே. ஹேமச்சந்திரன் மாணவர் அரசியலில் தீவிரமாக இருந்தார். 1952இல் இவர் இந்தியப் பொதுவுடைமைக் கட்சியின் உறுப்பினராக நியமிக்கப்பட்டார். 1962ஆம் ஆண்டில் நாகர்கோவிலில் கட்சியின் முழுநேர ஆர்வலர் ஆனார். தோட்டத் தொழிலாளர்களுடன் இணைந்து பணியாற்றினார். 1964இல் கட்சி பிரிந்தபோது, இவர் இந்தியப் பொதுவுடைமைக் கட்சியை நன்கு வழிநடத்தினார். அதே ஆண்டில் இவர் DIR இன் கீழ் கைது செய்யப்பட்டு, பதினான்கு மாதங்கள் சிறையில் அடைக்கப்பட்டார்.

இந்திய தொழிற்சங்கங்களின் மையம் அமைக்கப்பட்டபோது, இவர் மாநிலத்தில் ஒரு முன்னணி நபராக ஆனார். இவர் தேயிலை, துணி, தோட்டத் தொழிலாளர்கள், மற்றவர்களுடன் போராட்டங்களை  வழிநடத்தினார். 1990களில் இவர் சிஐடியுவின் தமிழ்நாடு மாநிலக் குழுவின் தலைவராகத் தேர்ந்தெடுக்கப்பட்டார். தேசிய ரப்பர் வாரியத்தின் உறுப்பினராகவும், மாவட்ட செயலாளராகவும், அனைத்து இந்திய தோட்டத் தொழிலாளர் சங்கத்தின் துணைத் தலைவராகவும் இருந்தார்.

போராட்டம்
---------

தமிழ்நாட்டில் கொக்கக் கோலா, பெப்சி விற்பனை மீதான தடைக்காக போராடினார். மேலும் 2004ஆம் ஆண்டு சுனாமிக்குப் பிறகு, இவர் மாநிலத்தில் ஒருங்கிணைந்த நிவாரண பணிக்காக பிரச்சாரம் செய்தார்.

இறப்பு
------

8 பிப்ரவரி 2008 அன்று திருவனந்தபுரம் மருத்துவமனையில் அறுவை சிகிச்சைக்கு பிறகு (முதுகில் ஒரு தண்டுவட கட்டி அகற்றப்பட்டது) இறந்தார்.

மேற்காேள்கள்
------------

1. ↑  "*The Hindu*, 10 February 2008". 4 நவம்பர் 2012 அன்று மூலம் பரணிடப்பட்டது. 7 ஜூலை 2017 அன்று பார்க்கப்பட்டது.
2. ↑  "*The Hindu*, 19 May 2001". 4 நவம்பர் 2012 அன்று மூலம் பரணிடப்பட்டது. 7 ஜூலை 2017 அன்று பார்க்கப்பட்டது.
3. ↑  "*People's Democracy*, 17 February 2008". 8 August 2012 அன்று மூலம் பரணிடப்பட்டது. 7 July 2017 அன்று பார்க்கப்பட்டது.
4. ↑  Action Against Coca-Cola, Pepsi Sought in Tamil Nadu
5. ↑  "Prakash Karat Visits Nagapattinam & Other Affected Areas". 2009-11-05 அன்று மூலம் பரணிடப்பட்டது. 2017-07-07 அன்று பார்க்கப்பட்டது.
**கனா** (ஆங்கிலம்:Dream) என்பது கிரிக்கெட் மற்றும் விவசாயம் பற்றிய ஒரு தமிழ் திரைப்படம். இப்படத்தை நடிகர் சிவகார்த்திகேயன் தயாரித்து அருண்ராஜா காமராஜ் எழுதி இயக்கியுள்ளார். இது இவரின் முதல் படம். கிரிக்கெட்டே தெரியாத ஐஸ்வர்யா ராஜேஷ், தத்ரூபமாக நடித்திருப்பார். திபு நினான் தாமஸ் என்பவர் படத்துக்கு இசையமைத்துள்ளார். தினேஷ் கிருஷ்ணன் ஒளிப்பதிவு மற்றும் ரூபென் படத்தொகுப்பு ஆகியவற்றை உள்ளடக்கி, இத்திரைப்படம் 2018 திசம்பர் 21 அன்று வெளியானது.

பெண்கள் கிரிக்கெட்டை மையப்படுத்தி வெளிவந்த இந்தப் படம் விளையாட்டு விமர்சகர்களால் பெரிதும் பாராட்டப்பட்டது. குறிப்பாக, ஸ்போர்ட்ஸ் படங்களுக்கு உரிய டெம்ப்ளேட்களை உடைத்து கவனம் ஈர்த்தது.

நடிப்பு
-------

* ஐஸ்வர்யா ராஜேஷ் - கௌசல்யா முருகேசன்
* சத்யராஜ் - முருகேசன்
* சிவகார்த்திகேயன் - நெல்சன் திலீப்குமார்
* தர்சன் - முரளி கிருஷ்ணன்
* பிளேடு ஷங்கர்
* ராமதாஸ்
* இளவரசு
* ரமா - கௌசல்யா அம்மா
* சவரி முத்து
* அந்தோணி பாக்கியராஜ்
* கார்த்திக்
* பாத்திமா சப்மரீன்

விமர்சனம்
---------

இந்த திரைப்படம் விமர்சகர்களிடமிருந்து மிக சிறந்த பாராட்டை பெற்றுள்ளது. டைம்ஸ் ஆஃப் இந்தியாவின் எம்.சுகந்த் இந்த படத்தினைப் பிரசித்திபெற்ற விளையாட்டுப் படமாக மேற்கோள் காட்டினார். மேலும் இது விவசாயிகளின் இன்றய நிலைமை அவர்களுக்கு ஏற்படும் சிக்கல்கள் ஆகியவற்றை வெளிப்படுத்துவதால் கனா படம் மக்களுக்கான ஒரு செய்தித் திரைப்படம் போல் அமைந்துள்ளது.

மேற்கோள்கள்
-----------

1. ↑  "Kabali lyricist Arunraja Kamaraj to direct movie on women’s cricket, real players to give insight". .
2. ↑  "Sivakarthikeyan turns producer for friend Arunraja Kamaraj's debut". *India Today* (ஆங்கிலம்). 2018-10-14 அன்று பார்க்கப்பட்டது.
3. ↑  "Release Date Of Sivakarthikeyan's Next Is Here!". .
4. ↑  "Sivakarthikeyan turns producer for Arunraja Kamaraj’s film". .
**நண்டு** 1981 ஆம் ஆண்டு வெளிவந்த தமிழ்த் திரைப்படமாகும். மகேந்திரன் இயக்கத்தில்  வெளிவந்த இத்திரைப்படத்தில் சுரேஷ், அஸ்வினி (நடிகை) மற்றும் பலரும் நடித்திருந்தனர்.

கதை
---

லக்னோவில் ஒரு பெரிய குடும்பத்தில் பிறந்தவரன ராம் குமார் சர்மா. இவர் சிறுவயதில் இருந்து ஆஸ்துமாவால் அவதிப்பட்டுவந்தவர். எதோச்சதிகாரியான தனது தந்தையின் நடத்தை பிடிக்காதவர், என்றாலும் தனது அன்பான அம்மாவின் பாசத்துக்கு கட்டுப்பட்டு குடும்பத்தில் இணைந்திருக்கிறார். ஒரு கட்டத்தில் வீட்டைவிட்டு வெளியேறும் ராம்குமார் சென்னைக்கு வந்து சேர்கிறார். சென்னையில் ஒரு வேலையைத் தேடிக்கொள்கிறார். அங்கே உடன் வேலைப் பார்க்கும் சீதாவைச் சந்திக்கிறார். தரகரின் (குமாரி முத்து) உதவியுடன் ஒரு வீட்டை வாடகைக்குத் தேடி, ஒரு வீட்டுக்கு வருகிறார். அங்கே அவர் அதே வீட்டில் கீழ் பகுதியில் உடன் வேலைசெய்யும் சீதாவும் குடும்பத்துடன் குடியிருந்து வருகிறார். இதைப் பார்த்து இந்த வீட்டிலேயே வாடகைக்கு எடுத்துக்கொள்கிறார்.

தந்தையை இழந்து தாய், அக்கவாவுடன் வாழ்பவர் சீதா. அக்காளின் கணவர் ஒரு கொடுமைக்காரர். ராம்குமார் சர்மாவும் சீதைவும் பழகுவதைக் கண்டு அக்கம்பக்கத்தினர் தவறாக பேசுகின்றனர. இதனால் இருவரும் திருமணம் செய்துகொள்ள முடிவெடுக்கின்றனர். இதற்கு முதலில் சீதாவின் அக்காள் கணவர் முட்டுக்கட்டைப் போடுகிறார். அமைதியின் உருவமாக அதுவரை இருந்த சீதா *இது எங்கல்யாணம். எல்லாமே என் இஷ்டம். முடிவெடுக்க வேண்டியது நான்தான், நீங்க இல்ல* என வெடிக்கிறாள். இதேபோல திருமணத்துக்கு ஒப்புதல் வாங்க லக்னோ செல்லும் ராம் குமார் சர்மாவை, பணத் திமிர் பிடித்த அவரது தந்தை அவமானப்படுத்தி அனுப்புகிறார். ராமுடைய அம்மா, கணவனை எதிர்த்து வாயைத் திறக்காமல் இருக்கிறார்.

ஒருவழியாக எல்லாத் தடைகளையும் சமாளித்து சீதா ராமைத் திருமணம் செய்துகொண்டு, ஒரு மகனையும் பெற்றெடுக்கிறாள். அதன் பின்னர் அவளது வாழ்வின் பிரதான துயரத்தை எதிர்கொள்கிறாள். அந்தத் துயரத்தின் பின்னணியாகவே படத்தின் பெயரான நண்டு என்ற தலைப்பிடப்பட்டிருக்கிறது. சீதாவின் துயரம் ராம்குமாரின் புற்றுநோய் வடிவில் வந்திருக்கிறது. எந்த சிகிச்சையும் பலனளிக்காமல் ராம் குமார் புற்று நோயால் இறக்கிறார். சீதாவுக்கு இப்போது ஒரே ஆறுதல் அவளுடைய ஒரே மகன்தான். அவனை ஆளாக்க வேண்டிய பெரிய பொறுப்பு அவளது கைகளில் வந்து சேர்கிறது.

நடிகர்கள்
---------

* சுரேஷ் ராம்குமார் சர்மாவாக
* அஸ்வினி- சீதா
* வெண்ணிற ஆடை மூர்த்தி - சிங்கமுத்து
* வனிதா கிருஷ்ணச்சந்திரன் - உமா
* குட்டி பத்மினி- லட்சுமியாக
* செந்தாமரை
* சாமிக்கண்ணு- அருணாச்சலமாக
* எஸ்.என். பார்வதி- உமாவின் தாயாக
* குமரிமுத்து- வீட்டு தரகராக

ஆதாரங்கள்
---------

1. ↑  "திரைப்பட இயக்குநர் மகேந்திரன் நேர்காணல் -நக்கீரன் 01-07-2010". 2010-08-09 அன்று மூலம் பரணிடப்பட்டது. 2016-06-17 அன்று பார்க்கப்பட்டது.
2. ↑  மகேந்திரன் 25-சினிமா விகடன்-25/07/2014
[*தொடர்பிழந்த இணைப்பு*]
3. ↑  மகேந்திரன் இயக்கிய படங்கள் - தினமணி 31 மே 2011

| * பா
* உ
* தொ
மகேந்திரன் இயக்கிய திரைப்படங்கள் |
| --- |
| 
* *முள்ளும் மலரும்* (1978)
* *உதிரிப்பூக்கள்* (1979)
* *பூட்டாத பூட்டுகள்* (1980)
* *ஜானி* (1980)
* *நெஞ்சத்தை கிள்ளாதே* (1980)
* *நண்டு* (1981)
* *மெட்டி* (1982)
* *அழகிய கண்ணே* (1982)
* *கை கொடுக்கும் கை* (1984)
* *கண்ணுக்கு மை எழுது* (1986)
* *ஊர் பஞ்சாயத்து* (1992)
* *சாசனம்* (2006)

 |
**இந்திய அரசு காசலை, ஐதராபாத் (India Government Mint, Hyderabad)** என்பது இந்தியாவில் உள்ள நான்கு காசாலைகளில் ஒன்றாகும். இது இந்திய மாநிலமான தெலுங்கானாவில் செரல்பாலி, செகந்தராபாத் (ஐதராபாத்தின் இரட்டை நகரங்கள்) ஐ அடிப்படையாகக் கொண்டது. இந்த ஆலை  1803 ஆம் ஆண்டில் ஐதராபாத் நிஜாமின் அரசு காசாலையாக நிறுவப்பட்டது. இந்த காசாலையை நிறுவியவர்கள்   மிர் அக்பர் அலி கான் சிகந்தர் ஜாக், ஆசாப் ஜாக் III ஆகியோராவர். முதலில் ஐதராபாத் நகரின் மொகல்புரா புறநகரான சுல்தான் சஹியில் இது அமைக்கப்பட்டது. 1950 இல் இந்த ஆலை இந்திய அரசால் கையகப்படுத்தப்பட்டது. இந்த ஆலையானது 1997 ஆம் ஆண்டு  செர்லாப்பள்ளியில் உள்ள சிகந்தராபாத்தில் இப்போது உள்ள இடத்திற்கு மாற்றப்பட்டது. இந்த ஆலையில் 1, 2, 5, 10 ரூபாய் நாணயங்கள் தயாரிக்கப்படுகின்றன.

ஆலைக் குறியீடு
--------------

ஐதராபாத் காசாலையில் தயாரிக்கப்பட்ட நாணயம் என்பதைக் குறிக்கும்விதமாக, ஐந்துமுனை நட்சத்திரச் என்ற சின்னம் (\*) இந்த ஆலையில் அச்சிடப்படும் நாணயங்களில் குறிக்கப்படுகிறது.

தயாரிப்பு
---------

இந்த ஆலையின் ஆண்டு உற்பத்தி திறன் 700 மில்லியன் நாணயங்கள். இதை 950 மில்லியன் நாணயங்களாக உயர்த்தத் திட்டமிடப்பட்டுள்ளது. இங்கு இந்திய ரூபாய் நாணயங்கள் (1, 2, 5 & 10) அச்சிடப்படுகின்றன.

மேற்கோள்கள்
-----------

1. ↑  "Profile". Official website.. பார்த்த நாள்: 9 January 2017.
2. ↑  "Coins". Reserve Bank of India.. பார்த்த நாள்: 9 January 2017.
3. ↑  "Mint mark". numista.com.. பார்த்த நாள்: 9 January 2017.

| * பா
* உ
* தொ
இந்திய ரூபாய் (₹) |
| --- |
| துணை அலகுகள் | 
* *தம்பிடி (வழக்கிலில்லை)*
* *அணா (வழக்கிலில்லை)*
* பைசா

 |
| நாணயங்கள் | 

|  |  |
| --- | --- |
| தற்போதைய | 
* 50 பை.
* ₹1
* ₹2
* ₹5
* ₹10
* ₹20

 |
| வழக்கிலில்லாதவை | 
* 1 நயா பைசா
* 2 நயா பைசா
* 5 நயா பைசா
* 1 பை
* 2 பை
* 3 பை
* 5 பை
* 10 பை
* 20 பை
* 25 பை

 |

 |
| பணத்தாள்கள் | 

|  |  |
| --- | --- |
| வரிசைகள் | 
* சிங்க வரிசை
* மகாத்மா காந்தி வரிசை
* மகாத்மா காந்தி புதிய வரிசை

 |
| வகைகள் | 
* ₹1
* ₹2
* ₹5
* ₹10
* ₹20
* ₹50
* ₹100
* ₹200
* ₹500
* ₹1000
* ₹2000

 |

 |
| காசாலைகள் | 
* இந்திய அரசு காசாலை
	+ ஐதராபாத்
	+ கொல்கத்தா
	+ மும்பை
	+ நொய்டா

 |
| தலைப்புகள் | 
* இந்திய ரிசர்வ் வங்கி
* இந்தியாவின் பொருளாதாரம்
* 2016 இந்திய ரூபாய்த் தாள்களின் பண மதிப்பு நீக்கம்

 |
கான்பிராங்க் பன்னாட்டு தொடர்வண்டி நிலையத்தின் தோற்றம்
**கான்பிராங்க் பன்னாட்டு தொடர்வண்டி நிலையம்** (எசுப்பானியம்: **Estación Internacional de Canfranc**) எசுப்பானிய பிரனீசில் *கான்பிராங்க்* சிற்றூரில் அமைந்துள்ள முன்னாள் பன்னாட்டு தொடர்வண்டி நிலையம் ஆகும். இது பிரான்சிய *பாவு* நிலையத்தையும் காங்பிராங்கையும் இணைத்த பிரனீசு மலைத்தொடரின் கீழான மலையூடு தொடர்வண்டிப் பாதையின் ஓர் முனையில் அமைந்துள்ளது. 1928இல் திறக்கப்பட்ட இந்தக் கட்டிடம் 240 மீற்றர் நீளமானது; 156 கதவுகளையும் 300 சன்னல்களையும் கொண்டதாயுள்ளது. 

எசுப்பானிய தொடர்வண்டிகளும் பிரான்சிய தொடர்வண்டிகளும் வெவ்வேறு அகல இருப்புப்பாதைகளைக் கொண்டிருந்ததால் அனைத்து பயணிகளும் அவர்களது உடமைகளுடன் வண்டி மாற வேண்டியிருந்தது. பிரான்சிய இருப்புப்பாதை 1,435 மில்லிமீட்டர்கள் (4.708 அடி)\* அகலத்தையும் எசுப்பானிய இருப்புப்பாதை 1,672 மில்லிமீட்டர்கள் (5.486 அடி)\* அகலத்தையும் கொண்டிருந்தன. இதனால் தொடர்பயணம் தடைபட்டதால் பெரிய கட்டிடம் தேவைப்பட்டது.

இந்த நிலையத்தின் தேவை திடீரென 1970இல் முடிவுக்கு வந்தது; மலைத்தொடரின் பிரெஞ்சு பகுதியில் இருந்த பாலத்தில் தொடர்வண்டி தடம் புரண்டதால் அந்தப் பாலம் பழுதடைந்தது. இதனை சீராக்கும் பணியைக் கைவிட பிரான்சு தீர்மானித்ததால் இந்த எல்லைத் தொடர்வண்டி இணைப்பு மூடப்பட்டது; பின்னர் திறக்கப்படவில்லை. 

முதன்மை கட்டிடத்தின் மேற்கூரை மீளமைக்கப்பட்டாலும் சீரழிந்த நிலையில் உள்ளது; சுற்றிலும் வேலி இடப்பட்டுள்ளது. சூலை, ஆகத்து மாதங்களில் உள்ளூர் சுற்றுலாத் துறையினால் நடத்தப்படும் வழிகாட்டப்பட்ட சுற்றுலாக்களின்போது மட்டுமே பொதுமக்கள் அனுமதிக்கப்படுகின்றனர். 

இந்தப் பரந்த இடத்தில் பெரும் இழுபொறி பணிமனை, பிரெஞ்சு,எசுப்பானிய தொடர்வண்டிகளிடையே சரக்குகளை மாற்றிட இரு கொட்டகைகள், பல்வேறு பிற கட்டிடங்கள், இருப்புப்பாதைகளின் பெரிய தளவமைப்பு ஆகியன உள்ளன. பெரும்பாலான கட்டிடங்கள் சிதையாமல் உள்ளன. 

இந்த தொடர்வண்டி நிலையத்திலிருந்து சரகோசாவிற்கு நாளும் இரண்டு பயணிகள் வண்டிகள் இயக்கப்படுகின்றன. அவ்வப்போது இங்கிருக்கும் தானியக்கிடங்கிற்கு சரக்கு வண்டிகளும் இயக்கப்படுகின்றன.

மேற்சான்றுகள்
-------------

1. ↑

வெளி இணைப்புகள்
---------------

* "Canfranc railway station: in-depth history and pictures". Forbidden Places.
* The Canfranc Project
* Canfranc (செருமானியத்தில்)
* "Canfranc railway station and Pau line photos and history". Pierre-Henry Muller.
* "Estación internacional de Canfranc" (Spanish). canfranc.es. 2009-12-09 அன்று மூலம் பரணிடப்பட்டது. 2014-10-03 அன்று பார்க்கப்பட்டது.CS1 maint: Unrecognized language (link)

விக்கிமீடியா பொதுவகத்தில்,  
 ***Estación de Canfranc***   
என்பதின் ஊடகங்கள் உள்ளன. 

* "Photo coverage of the Canfranc station in 2013". 2013-10-12 அன்று மூலம் பரணிடப்பட்டது. 2014-10-03 அன்று பார்க்கப்பட்டது.
* Martos, David (12 October 2013). "Albert Le Lay, el espía que combatió a Hitler desde Canfranc" (in Spanish). *ABC*.. பார்த்த நாள்: 15 December 2013.
* இணையதள திரைப்பட தரவுத் தளத்தில் *Juego de espías (Canfranc-Zaragoza-San Sebastián)* (2013)

* இணையதள திரைப்பட தரவுத் தளத்தில் *El rey de Canfranc* (2013)
The *Promenade des Anglais*, next to the beach
View from the *Château* hill
The beachfront
***புரோமானாட் டெசு ஆங்கிலேசு*** (*Promenade des Anglais*; உச்சரிப்பு:பிரோமானாடெசா(ங்)கிலே; நிகார்டு: *Camin dei Anglés*; பொருள்: *ஆங்கிலேயர்களின் நடைத்தடம்*) பிரான்சின் நீஸ் நகரில் நடுநிலக் கடற்கரையில் உள்ள புகழ்பெற்ற நடைத்தடம் ஆகும். இது மேற்கில் வானூர்தி நிலையத்திலிருந்து கிழக்கே *குவாய் டெசு எடாட்சு-யுனிசு* (ஐக்கிய அமெரிக்க துறை) வரை கிட்டத்தட்ட 7 கிமீ தொலைவிற்கு அமைக்கப்பட்டுள்ளது.

வரலாறு
------

18வது நூற்றாண்டின் இரண்டாம் பாதியில், ஆங்கிலேயர்கள் குளிர்காலத்தை கழிக்க நீசு வந்தனர். இங்குள்ள கடற்கரையின் அகலப்பரந்த காட்சி அவர்களைக் கவர்ந்தது. 1820இல் கடுமையான குளிர்காலத்தால் பாதிக்கப்பட்டு வடக்கிலிருந்து நீசுக்கு வந்தடைந்த பெரும் திரளான பிச்சைக்காரர்களுக்கு வேலை தரும் விதமாகவும் தங்களுக்குப் பயனாகும் விதமாகவும் ஆங்கிலேயர்கள் கடலோரமாக ஓர் நடைமேடையை கட்டும் திட்டமொன்றைத் தீட்டினர். இதற்கு பாதிரியார் *லெவிசு வே* செலவழித்தார்.

இந்த அழகான கடற்கரையோர நடைபாதையை கண்டு வியந்த நீசு நகர நிர்வாகம் இதனை மேலும் விரிவுபடுத்தியது. இந்த உலாத்தடம் முதலில் உள்ளக மொழியான நிசார்டில் *கேமின் டெசு ஆங்கிலேசு* எனப்பட்டது. தூரின் உடன்பாட்டிற்குப் பிறகு 1860இல் நீசைக் கைப்பற்றிய பிரான்சு இதற்கு *லா பிரோமானாட் டெசு ஆங்கிலேசு* என மறுபெயரிட்டது.

### 2016 பாஸ்டில் நாள் தாக்குதல்

முதன்மைக் கட்டுரை: 2016 நீசு தாக்குதல்கள்
சூலை 14, 2016 அன்று உலாப்பாதையில் பாஸ்டில் நாள் வாணவேடிக்கைகளைக் கண்டு மகிழ்ந்திருந்த கூட்டத்தின் மீது சுமையுந்தை வேண்டுமென்றே செலுத்தி குறைந்தது 84 பேர் கொல்லப்பட்டனர், பலர் காயமுற்றனர்.

தற்காலத்தில்
------------

உள்ளூர்வாசிகள் இதனை ***புரோமானாடு*** என்றோ, சுருங்க, **லா புரோம்** என்றோ அழைக்கின்றனர். ஞாயிற்றுக் கிழமைகளில், மிதிவண்டிகளும், குழந்தையமர் வண்டிகளும், குடும்பம் முழுவதும் இங்கு உலாவுவதைக் காணலாம். சறுக்குப் பலகைகளில் செல்வோருக்கும் இது மிகவும் விருப்பமான இடமாக உள்ளது. 

இங்கு ஆண்டுதோறும் நீசு கார்னிவல், பூக்களின் சண்டை போன்ற நிகழ்ச்சிகள் நடத்தப்படுகின்றன. தவிர நடுநிலக் கடலோரத்தில் அமர்ந்து ஓய்வெடுக்கவும் எதிரேயுள்ள நீலவண்ண ஏஞ்செல்சு விரிகுடாக் கடலை (*la Baie des Anges*) கண்டு களிக்கவும் இங்குள்ள நீலநிற நாற்காலிகளும் (*chaises bleues*) நீச்சல் மாற்றுடை அறைகளும் (கபானா) சிறப்பான வசதிகளைத் தருகின்றன.

மேற்சான்றுகள்
-------------

1. ↑   nice-tourism.com, Promenade des Anglais Retrieved 28 June 2016.
2. ↑  Price, Stanley & Munro (2011). *The Road to Apocalypse: The Extraordinary Journey of Lewis Way'*. .  (2011)
3. ↑  "'Many dead' as lorry hits crowd in Nice". BBC News.

வெளி இணைப்புகள்
---------------

விக்கிமீடியா பொதுவகத்தில்,  
 ***புரோமானாடு டெசு ஆங்கிலேசு***   
என்பதின் ஊடகங்கள் உள்ளன.
**மசாய் மாரா** என்பது தென்மேற்குக் கெனியாவில் உள்ள பெரிய வேட்டை விலங்கு ஒதுக்ககம் ஆகும். இது தான்சானியாவில் உள்ள செரெங்கெட்டி தேசியப் பூங்கா வேட்டை விலங்கு ஒதுக்ககத்தின் வடதிசையில் உள்ள தொடர்ச்சி ஆகும். இப் பகுதியை மரபுவழித் தாயகமாகக் கொண்ட மசாய் இன மக்களின் பெயரிலேயே இவ்வொதுக்ககத்துக்குப் பெயர் ஏற்பட்டது.இது, வழமைக்கு மாறாக அதிக அளவில் காணப்படும் புலிகள், சிங்கங்கள், வேட்டை விலங்குகள் போன்றவற்றுக்கும், ஆண்டுதோறும் இடம்பெறும் வரிக்குதிரை, மற்றும் பல காட்டு விலங்குகளின் இடப்பெயர்வு ஆகியவற்றுக்குப் பெயர் பெற்றது. யூலை தொடக்கம் அக்டோபர் மாதம் வரை இடம்பெறும் இந்த இடப்பெயர்வு அதன் அளவு காரணமாக "பெரும் இடப்பெயர்வு" என அழைக்கப்படுகின்றது.

புவியியல்
---------

மசாய் மாரா தேசிய ஒதுக்ககம் தென் மேற்குக் கெனியாவில் 1510 சதுர கிலோமீட்டர் பகுதியில் பரந்து காணப்படுகின்றது. இது 25,000 சதுர கிலோமீட்டர் பரப்பளவைக் கொண்ட மாரா-செரெங்கெட்டி சூழ்நிலை மண்டலத்தின் வடக்கு எல்லையை அண்டி அமைந்துள்ளது. மசாய் மாராவின் தெற்கு எல்லையில் செரெங்கெட்டி பூங்காவும், மேற்கில் சிரியா செங்குத்துச் சரிவும், ஏனைய திசைகளில் மசாய் மேய்ச்சல் வெளிகளும் உள்ளன. இப் பகுதியின் மழை நீர், த சாண்ட், தாலெக், மாரா ஆகிய ஆறுகளூடாக வடிந்து செல்கிறது. பற்றைகளும், மரங்களும் பெரும்பாலான வடிகால்களின் இரு பக்கங்களிலும் காணப்படுவதுடன், குன்றுகளின் சரிவுகளையும், அவற்றின் உச்சிகளையும் மூடிக் காணப்படுகின்றன.

மசாய் மாரா காட்டுயிர்கள்
------------------------

"வைல்ட்பீஸ்ட்" எனப்படும் ஒருவகைக் காட்டு மாடுகள், வரிக்குதிரைகள், தாம்சன் கசெல் ஆகிய விலங்குகள் ஜூலை முதல் அக்டோபர் வரை, தெற்கேயுள்ள செரெங்கெட்டிச் சமவெளிகளிலிருந்தும், வடகிழக்கில் உள்ள மேய்ச்சல் வெளிகளில் உள்ள லொயிட்டா சமவெளியிலிருந்தும் வந்து மாரா ஒதுக்ககத்தில் வாழுகின்றன. இவை தவிர மேற்படி விலங்குகளின் குழுக்கள் இவ்வொதுக்ககத்தில் நிரந்தரமாகவும் வாழ்கின்றன.

"பெரும் ஐந்து" எனப்படும் பெரிய ஐந்து விலங்குகளில் எல்லாமே மாரா ஒதுக்ககத்தில் உள்ளன. கறுப்புக் காண்டாமிருகங்கள் அழியும் ஆபத்தை எதிர் நோக்குகின்றன. 2000 ஆண்டு மதிப்பீட்டின்படி இவ்வகையில் 37 விலங்குகள் மட்டுமே காணப்படுகின்றன. நீர்யானைகள் பெரிய குழுக்களாக மசாய் மாரவிலும் தாலெக் ஆற்றுப் பகுதியிலும் உள்ளன. சீத்தாப் புலிகளும் இங்கே காணப்படுகின்றன. எனினும் அவையும் அழியும் ஆபத்தை எதிர் நோக்குகின்றன. இவற்றின் பகற்கால வேட்டைக்கு சுற்றுலாப் பயணிகள் இடையூறு செய்வதனாலேயே இது நிகழ்வதாகச் சொல்லப்படுகின்றது.

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2013-06-26 அன்று மூலம் (PDF) பரணிடப்பட்டது. 2014-09-27 அன்று பார்க்கப்பட்டது.
2. ↑
3. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***Maasai Mara***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிப்பயணத்தில் ***Maasai Mara National Reserve*** என்ற இடத்திற்கான பயண வழிகாட்டி உள்ளது. |

* The Mara Triangle
**புரோப்பியோனேட்டு** *(Propionate)* என்பது C2H5COO− என்ற வாய்ப்பாடு கொண்ட ஒர் அயனியாகும். இதை புரோப்பனோயேட்டு அயனி என்ற பெயராலும் அழைக்கிறார்கள். புரோப்பியோனிக் அமிலத்தினுடைய இணை காரம் புரோப்பியோனேட்டு ஆகும். 
புரோப்பனாயிக் சேர்மம் என்பது ஓர் எளிய உப்பாகும் அல்லது புரோப்பியோனிக் அமிலத்தினுடைய எசுத்தர் ஆகும். இச்சேர்மங்களில் புரோப்பியோனேட்டு என்பதை பெரும்பாலும் சுருக்கமாக CH3CH2CO2 என்று எழுதுவார்கள் அல்லது எளிமையாக EtCO2 என்று எழுதுவார்கள். 

புரோப்பியோனேட்டுகளும் புரோப்பெனோயேட்டுகளும் வெவ்வேறான சேர்மங்களாகும். இவற்றை ஒன்றாகக் கருதுதல் தவறாகும். CH2=CHCOO− என்ற வாய்ப்பாட்டைக் கொண்ட அக்ரைலேட்டுகளே பொதுவாக புரோப்பெனோயேட்டுகளாகும். அக்ரைலிக் அமிலத்தினுடைய அயனிகள் அல்லது உப்புகள் அல்லது எசுத்தர்கள் புரோப்பெனோயேட்டுகள் எனப்படுகின்றன. இவற்றை 2-புரோப்பெனோயிக் அமிலம் அல்லது அக்ரைலிக் அமிலம் என்றும் அழைக்கிறார்கள். 

குறுகிய சங்கிலி கொழுப்பு அமிலங்களாக புரோப்பியோனேட்டுகள் அறியப்படுகின்றன. உணவிலுள்ள செரிக்கப்படாத கார்போவைதரேட்டுகளை மனித குடல் மைக்ரோபயோட்டாக்கள் இத்தகைய கொழுப்பு அமிலங்களாக மாற்றுகின்றன.

உதாரணங்கள்
----------

சோடியம் புரோப்பனோயேட்டு - Na(C2H5COO)

மெத்தில் புரோப்பியோனேட்டு - C2H5(CO)OCH3

கால்சியம் புரோப்பியோனேட்டு - Ca(C2H5CO2)2

பொட்டாசியம் புரோப்பியோனேட்டு - KC2H5CO2

பிளட்டிக்கேசோன் புரோப்பியோனேட்டு- C25H31F3O5S

மேற்கோள்கள்
-----------

1. ↑  How gut microbes talk to organs: The role of endocrine and nervous routes.  | Section 2.1, paragraph 2: *The microbial fermentation of carbohydrates in the gut typically produces acetate, propionate, butyrate, and lactate, which are specific SCFAs.*
**மங்கோலியா உச்ச நீதிமன்றம்** மங்கோலியா நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட உச்ச நீதிமன்றமாகும். இது நாட்டின் தலைநகர் உலான் பாடர் இல் உள்ளது. நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது.
.

நீதிமன்றத்தின் அரசியலமைப்பு
---------------------------

```
  இது மங்கோலியாவின் அரசியலமைப்பின் பிரிவு 48 (1) ஆல் நிறுவப்பட்டுள்ளது. 1992 ஆம் ஆண்டு அரசியலமைப்பு 50 (1) வது பிரிவில் "உச்ச நீதிமன்றம் மிக உயர்ந்த நீதித்துறை அமைப்பாக இருக்கும்" என்று கூறுகிறது
```

அமைப்பு
-------

உச்சநீதிமன்றத்தில் ஒரு தலைமை நீதிபதி மற்றும் 24 துணை நீதிபதிகள் உள்ளனர். தலைமை நீதிபதி மங்கோலியாவின் ஜனாதிபதியால் நியமிக்கப்படுகிறார். நீதிபதி ஆறு வருட காலத்திற்கு நியமிக்கப்படுகிறார். 

```
  தற்போது, நீதிபதிகள் மூன்று தனித்தனி அறைகள் மூலம் வழக்குகளை நிர்வகிக்கிறார்கள்: குற்றவியல் வழக்குகளுக்கான அறை, நிர்வாக வழக்குகளுக்கான அறை மற்றும் சிவில் வழக்குகளுக்கான அறை. ஒவ்வொரு அறைக்கு முன்பும் வரும் வழக்குகள் பொதுவாக ஐந்து நீதிபதிகள் கொண்ட குழுவால் கேட்கப்படுகின்றன.
```

மேற்கோள்கள்
-----------

* மங்கோலியா உச்சநீதிமன்றம் பற்றி ஆங்கிலத்தில்
* அமைவிடம்
* மங்கோலியா அரசியலமைப்புச் சட்டம்
* வலைதளம்